1.

Prilog VIII. mijenja se kako slijedi: (a) poglavlje A mijenja se kako slijedi: i. odjeljak B briše se; ii. dodaje se sljedeći odjeljak C: „ODJELJAK C Uvjeti koji se primjenjuju na jelene 1. Popis država članica i njihovih područja u pogledu spongiformne encefalopatije jelena 1.1. Države članice u kojima su potvrđeni slučajevi spongiformne encefalopatije jelena: (a) Finska (b) Švedska 1.2. Područja Finske i Švedske za koja je utvrđen rizik od spongiformne encefalopatije jelena povezan s uobičajenim prekograničnim premještanjima živih djelomično udomaćenih sobova u Norvešku i iz nje: (a) u Finskoj: područje između norveško-finske granice i norveško-finske ograde za sobove; (b) u Švedskoj: — okrug Norrbotten, — okrug Västerbotten, — okrug Jämtland, — okrug Västernorrland, — općina Älvdalen u okrugu Dalarna, — općine Nordanstig, Hudiksvall i Söderhamn u okrugu Gävleborg. 2. Premještanja živih jelena iz Norveške u Uniju 2.1. Zabranjena su premještanja živih jelena iz Norveške u Uniju. 2.2. Odstupajući od točke 2.1., dopuštena su sljedeća premještanja živih jelena: (a) premještanja živih djelomično udomaćenih sobova radi sezonske ispaše iz Norveške na područja u Švedskoj navedena u točki 1.2. podtočki (b), pod uvjetom da nadležno tijelo Švedske prije toga izda pisanu suglasnost za takva premještanja; (b) vraćanje živih djelomično udomaćenih sobova nakon sezonske ispaše u Norveškoj iz Norveške na područja u Švedskoj navedena u točki 1.2. podtočki (b), pod uvjetom da nadležno tijelo Švedske prije toga izda pisanu suglasnost za takva premještanja; (c) premještanja živih djelomično udomaćenih sobova radi sezonske ispaše iz Norveške na područja u Finskoj navedena u točki 1.2. podtočki (a); (d) vraćanje iz Norveške u Finsku živih djelomično udomaćenih sobova koji su bili na ispaši u Norveškoj na području koje se nalazi između norveško-finske granice i norveško-finske ograde za sobove; (e) premještanja živih jelena iz Norveške u Švedsku ili Finsku radi izravnog klanja, pod uvjetom da nadležno tijelo odredišne države članice prije toga izda pisanu suglasnost za takva premještanja; (f) premještanja živih djelomično udomaćenih sobova za potrebe sportskih ili kulturnih događanja iz Norveške na područja u Švedskoj navedena u točki 1.2. podtočki (b), pod uvjetom da nadležno tijelo Švedske prije toga izda pisanu suglasnost za premještanje svake pošiljke; (g) vraćanje živih djelomično udomaćenih sobova nakon sudjelovanja u sportskim ili kulturnim događanjima u Norveškoj iz Norveške na područja u Švedskoj navedena u točki 1.2. podtočki (b), pod uvjetom da nadležno tijelo Švedske prije toga izda pisanu suglasnost za premještanje svake pošiljke; (h) provoz živih jelena iz Norveške kroz Švedsku ili Finsku s konačnim odredištem u Norveškoj, pod uvjetom da nadležno tijelo države članice provoza prije toga izda pisanu suglasnost. 3. Premještanja živih jelena iz područja Finske i Švedske na kojima su uobičajena prekogranična premještanja djelomično udomaćenih sobova u Norvešku i iz nje 3.1. Zabranjena su premještanja živih jelena iz područja navedenih u točki 1.2. 3.2. Odstupajući od točke 3.1., dopuštena su sljedeća premještanja živih jelena iz područja navedenih u točki 1.2.: (a) premještanja živih jelena u Norvešku, pod uvjetom da nadležno tijelo Norveške prije toga izda pisanu suglasnost za takva premještanja; (b) premještanja živih jelena za izravno klanje u Finskoj ili Švedskoj, pod uvjetom da nadležno tijelo odredišta prije toga izda pisanu suglasnost za takva premještanja; (c) premještanja živih šumskih sobova s područja u Švedskoj navedenih u točki 1.2. podtočki (b) u Finsku, pod uvjetom da nadležno tijelo Finske prije toga izda pisanu suglasnost za takva premještanja; (d) premještanja živih jelena iz zatvorenog objekta, kako je definiran u članku 4. točki 48. Uredbe (EU) 2016/429 Europskog parlamenta i Vijeća (*1), koji se nalazi na području navedenom u točki 1.2. podtočki (b) ovog Priloga u zatvoreni objekt, kako je definiran u članku 4. točki 48. Uredbe (EU) 2016/429, u Švedskoj, pod uvjetom da nadležno tijelo Švedske prije toga izda pisanu suglasnost za takva premještanja. 4. Premještanja živih jelena iz države članice u kojoj je potvrđena spongiformna encefalopatija jelena 4.1. Ne dovodeći u pitanje odredbe utvrđene u točki 3., zabranjena su premještanja živih jelena iz država članica navedenih u točki 1.1. u druge države članice. 4.2. Odstupajući od točke 4.1., dopuštena su sljedeća premještanja živih jelena iz država članica navedenih u točki 1.1.: (a) premještanja živih jelena za izravno klanje u drugoj državi članici navedenoj u točki 1.1. ili u Norveškoj; (b) premještanja živih jelena za druge namjene osim izravnog klanja u drugu državu članicu navedenu u točki 1.1. ili u Norvešku, pod uvjetom da nadležno tijelo odredišta prije toga izda pisanu suglasnost za takva premještanja; (c) premještanja živih jelena iz zatvorenog objekta, kako je definiran u članku 4. točki 48. Uredbe (EU) 2016/429, u zatvoreni objekt, kako je definiran u članku 4. stavku 48. Uredbe (EU) 2016/429, u drugoj državi članici, pod uvjetom da nadležno tijelo odredišta prije toga izda pisanu suglasnost za takva premještanja.”; (*1) Uredba (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (SL L 84, 31.3.2016., str. 1.)." (b) u poglavlje C dodaje se sljedeći odjeljak C: „ODJELJAK C Lovački mamci od urina jelena 1. Zabranjeno je premještanje u Uniju pošiljaka lovačkih mamaca od urina dobivenog od jelena podrijetlom iz Norveške. 2. Zabranjeni su proizvodnja, stavljanje na tržište i uporaba lovačkih mamaca od urina dobivenog od jelena podrijetlom iz država članica navedenih u poglavlju A odjeljku C točki 1.1.”;